ທຳນຽບຫ້າແຈ ເປີດເຜີຍ ຍຸດທະສາດ ເພື່ອຍຶດຄືນ ສູນກາງ ການປົກຄອງ ຂອງກຸ່ມ ISIL
ທ່ານ Carter ໂອ້ລົມກັບກອງທະຫານ ຈາກກອງພົນທະຫານໂດດຈ້ອງ 101 ທີ່ຄ້າຍ Fort Campbell ລັດ Kentucky ທີ່ຈະຖືກສົ່ງໄປ ປະຈຳການຢູ່ອີຣັກ ໃນໄວໆນີ້.
ຫົວໜ້າໃຫຍ່ທຳນຽບຫ້າແຈ ທ່ານ Ash Carter ເປີດເຜີຍຍຸດ ທະສາດຂອງສະຫະລັດ ເພື່ອຍຶດຄືນເອົາເມືອງ Mosul ຂອງ ອີຣັກ ແລະ ເມືອງ Raqqa ໃນຊີເຣຍ ຊຶ່ງທັງສອງເມືອງນີ້ ທ່ານ Carter ເອີ້ນວ່າ ເປັນສູນກາງອຳນາດການປົກຄອງ ຂອງກຸ່ມ ລັດອິສລາມ ທ່ານ Carter ໄດ້ໂອ້ລົມກັບກອງທະຫານ ຈາກກອງພົນທະຫານ ໂດດຈ້ອງ 101 ທີ່ Fort Campbell ລັດ Kentucky ຊຶ່ງລວມມີ ພວກຜູ້ຊາຍ ແລະ ແມ່ຍິງ ທີ່ຈະຖືກສົ່ງໄປປະຈຳການຢູ່ອີຣັກ ໃນ ໄວໆນີ້ ເພື່ອຊ່ອຍເຝິກແອບກອງກຳລັງອີຣັກ ແລະ ຊາວເຄີດ ເພື່ອເອົາຊະນະຜາບແພ້ພວກຫົວຮຸນແຮງ ທ່ານ Carter ເວົ້າວ່າ ທ່ານ Carter ກ່າວອີກວ່າ ວິໄສທັດຂອງທ່ານໃນການສົ່ງກອງກຳລັງອີຣັກ ຈາກພາກໃຕ້ ແລະ ພວກນັກລົບ Peshmerga ທີ່ເປັນຊາວເຄີດ ຈາກພາກເໜືອ ເພື່ອປິດລ້ອມ ແລະ ຕັດຂາດເມືອງ Mosul ຈາກພາຍນອກ ນອກນັ້ນ ທະຫານສະຫະລັດ ຍັງຈະຊ່ອຍເຝິກແອບ ກອງກຳລັງຕໍ່ຕ້ານລັດຖະບານຊີເຣຍ ໃນການຂັບໄລ່ກຸ່ມລັດອິສລາມ ອອກຈາກເມືອງ Raqqa ໃນຊີເຣຍ ຊຶ່ງເປັນເມືອງ ທີ່ພວກ ຫົວຮຸນແຮງ ເອີ້ນວ່າ ເປັນເມືອງເອກຂອງພວກເຂົາເຈົ້າ ທ່ານ Carter ກ່າວຕໍ່ໄປວ່າ ກອງກຳລັງພິເສດຂອງສະຫະລັດ ໄດ້ຖືກສົ່ງໄປປະຈຳການ ໃນອີຣັກ ເມື່ອເດືອນທັນວາປີກາຍນີ້ ແມ່ນພ້ອມແລ້ວ ທີ່ຈະທີ່ຊ່ອຍເຫຼືອຊາວອີຣັກ ທ່ານເວົ້າວ່າ